<classify> VIJANA Mkoa wa Songwe wametakiwa kuchangamkia fursa za mikopo wa fedha zikiwemo shilingi milioni 50 zimetolewa na serikali kwa ajili ya kukopesha vikundi vya vijana ili kuwainua kiuchumi.Kaimu Mkurugenzi wa Songwe Ritha Kamenya amesema Halmashari imepokea shilingi milioni 50 lakini ameshangazwa na kasi ya vijana kuchukua mkopo kwa kuwa hadi sasa shilingi milioni nane tu zimetumika.Amewataka vijana wa Songwe wasajili vikundi vya kisheria ili waweze kinufaika na fedha hizo. Kamenya ameyasema hayo katika mkutano maalum wa vijana waendesha bajaji na bodaboda wa Halmashauri ya Mji wa Tunduma, ulioandaliwa na Mwenyekiti wa Umoja wa vijana wa CCM UVCCM Mkoa wa Songwe, Andrew Kadege Kadege alitumia mkutano huo kujadiliana nao changamoto zinazowakabili na kutafuta majawabu, lakini pia aliwapa vitendea kazi ikiwemo viakisi mwanga vitakavyowasaidia katika kazi zao.Pia vijana hao wa bodaboda walipata elimu kuhusu umuhimu wa kujiunga na mifuko ya bima ya afya ya Mfuko wa Hifadhi ya Jamii NSSF na Mfuko wa Taifa wa Bima ya Afya NHIF.Katika mkutano huo, Meneja wa NHIF Mkoa wa Songwe, Simon Mmbaga amesema, NHIF ilianzishwa kusimamia upatikanaji wa huduma za matibabu kwa watumishi wa umma, binafsi, wanafunzi na makundi ya watu ili kupata huduma za matibabu kupitia vituo vya afya vya serikali, madhehebu ya dini, binafsi na maduka ya dawa yalisajiliwa na mfuko huo.Madereva wa bajaji na bodaboda ni walengwa na wana sifa zote za kujiunga kama wanachama wa vikundi vya ujasiriamali vilivyosajiliwa. amesema Mmbaga.Mwakilishi kutoka NSSF Khadija Hassan, amesema lengo la mfuko huo ni kutoa kinga kwa wanachama kutokana na majanga ya kiuchumi na kijamii ambayo husababishwa na kupungua kwa kipato kutokana na uzee, ulemavu, kufariki dunia kwa aliyekuwa akitegemewa, kuumia kazini, matibabu na uzazi.Amesema wahusika ni wengi lakini ni pamoja na mtu binafsi aliyejiajiri na vikundi vilivyoanzishwa katika sekta isiyo rasmi mfano ni bodaboda na bajaji pia ambapo kuwa mwanachama kiwango cha chini ni kuchangia 20,000 kwa mwezi na wananchama wanaweza kupata matibabu kwa kituo atakachochagua ambapo vipo zaidi ya 177 ndani ya mkoa wa Songwe.Mwakilishi kutoka Mamlaka ya Udhibiti Usafiri wa Majini na Nchikavu Sumatra ambaye pia ni askari wa kikosi cha usalama barabarani Wilaya ya Momba Kamanda Emmanuel Mwansasu amesema, waendesha bodaboda na bajaji wengi hawafuati sheria kwa kuvaa vifaa vya usalama na kufuata alama za barabarani.Pia madereva wengi hawana leseni, pikipiki nyingi zimekuwa zikitumika kwa uhalifu, viringe kuruhusu bodaboda zisizokuwa hapo na hasa zile za kutoka Zambia na pia vyombo vingi havina bima. amesema.Mwenyekitu wa UVCCM, Kadege amesema nchi inaongozwa kwa sheria na Katiba hivyo madereva wa bodaboda na bajaji wawe mabalozi wazuri.Amewaonya polisi waache kujichukulia sheria mkononi hasa kwa kuwachapa viboko waendesha bodaboda usiku malalamiko ambayo yaliibuliwa na Amos Sichalwe katibu wa bodaboda toka kijiwe cha Sogea.Kadege ameiomba Halmashauri ya Mji wa Tunduma kupitia Wakala wa Barabara Vijijini Tarura kuikarabati barabara mchepuko maarufu kama barabara ya zamani ili kupunguza foleni kwenye barabara kubwa inayokwenda Zambia.  <topic>: kitaifa 